Last saved by: Klusková Lenka

OKRESNÁ PROKURATÚRA POPRAD 
Štefánikova 11, 058 01 Poprad 1

Číslo: 2 Pv 568/13/7706-29	Poprad 20.12.2016 
EEČ: 2-57-274-2016
U Z N E S E N I E
Trestná vec:	obv. XXXXX
Trestný čin:	prečin: ublíženie na zdraví podľa § 157 odsek 1 Trestného zákona
Rozhodol: 	prokurátor Okresnej prokuratúry XXXXX
Podľa § 217 odsek 1 Trestného poriadku vyslovujem, že obvinený:
XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX XXXXX, Slovensko
väzba: nie
ktorý je trestne stíhaný pre trestný čin:
-	prečin: ublíženie na zdraví podľa § 157 odsek 1 Trestného zákona
štádium: dokonaný trestný čin
forma trestnej súčinnosti: jeden páchateľ vo veci
sa v skúšobnej dobe, určenej uznesením prokurátora Okresnej prokuratúry XXXXX zo dňa 12.12.2013, spisová značka 2 Pv 568/13/7706-10, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
	Podľa § 9 ods. 1 písm. e) Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené, ak ide o osobu, proti ktorej sa skoršie stíhanie pre ten istý skutok skončilo právoplatným rozsudkom súdu alebo bolo právoplatne zastavené, podmienečne zastavené a obvinený sa osvedčil alebo sa skončilo schválením zmieru a zastavením trestného stíhania, ak rozhodnutie nebolo v predpísanom konaní zrušené. 

Skutková veta: 

dňa 30.7.2013 asi o 09.30 hod. v XXXXX viedol motorové vozidlo továrenskej značky XXXXX ev. čísla XXXXX, po účelovej komunikácii vedúcej od autobusovej stanice, kde po vojdení na ul. XXXXX a odbočovaní vľavo, k železničnej stanici, v dôsledku nevenovania dostatočnej pozornosti situácii v cestnej premávke, prednou ľavou časťou vozidla zrazil chodca XXXXX prechádzajúceho vozovku z pravej strany na ľavú v smere jazdy vozidla, ktorý pri zrážke utrpel zlomeninu pätnej kosti vpravo bez posunu úlomkov a zlomeninu základne 5. predpriehlavkovej kosti pravej nohy s minimálnym posunom s liečením a práceneschopnosťou o priemere 16 týždňov. 
Uznesením prokurátora Okresnej prokuratúry XXXXX zo dňa 12.12.2013, spisová značka 2 Pv 568/13/7706-10, bola určená skúšobná doba pre jednotlivých obvinených nasledovne:
	XXXXX, dátum narodenia: XXXXX
20 mesiacov
Odôvodnenie:
	XXXXX prokuratúry XXXXX uznesením sp. zn. 2 Pv 568/13/7706-10 zo dňa 12.12.2013, právoplatným dňa 3.1.2014 podľa § 216 ods. 1 Trestného poriadku podmienečne zastavil trestné stíhanie obvineného XXXXX vedené pre prečin ublíženia na zdraví podľa § 157 ods. 1 Trestného zákona na skutkovom základe uvedenom vo výrokovej časti tohto uznesenia. 

	Obvinenému bola podľa § 216 ods. 2 Trestného poriadku určená skúšobná doba podmienečného zastavenia v trvaní 20 mesiacov, ktorá začala plynúť právoplatnosťou predmetného uznesenia a skončila dňa 3.9.2015.

	Obvinenému v skúšobnej dobe neboli uložené obmedzenia v zmysle ustanovenia § 216 ods. 4 Trestného poriadku. 

	Po uplynutí skúšobnej doby boli na obvineného vyžiadané správy a posudky za účelom rozhodnutia o osvedčení sa v skúšobnej dobe podmieneného zastavenia trestného stíhania.

	Obvinený v súčasnosti nie je trestne stíhaný, pričom z odpisu registra trestov vyplýva, že počas skúšobnej doby nebol odsúdený. Podľa výpisu z evidenčnej karty vodiča sa obvinený v skúšobnej dobe podmienečného zastavenia trestného stíhania nedopustil závažného porušenia pravidiel upravujúcich cestnú premávku. Z miesta bydliska aj zamestnávateľom je hodnotený pozitívne.

	Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie. 

	V zmysle § 217 ods. 2 Trestného poriadku ak do dvoch rokov od uplynutia skúšobnej doby nebolo vydané rozhodnutie podľa odseku 1 bez zavinenia obvineného, má sa za to, že sa osvedčil. 

	Podľa § 9 ods. 1 písm. e) Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené, ak ide o osobu, proti ktorej sa skoršie stíhanie pre ten istý skutok skončilo právoplatným rozsudkom súdu alebo bolo právoplatne zastavené, podmienečne zastavené a obvinený sa osvedčil alebo sa skončilo schválením zmieru a zastavením trestného stíhania, ak rozhodnutie nebolo v predpísanom konaní zrušené. 

	Podľa § 217 ods. 4 Trestného poriadku právoplatnosťou uznesenia o tom, že sa obvinený osvedčil, alebo uplynutím lehoty podľa odseku 2 nastávajú účinky zastavenia trestného stíhania podľa § 9 ods. 1 písm. e).

	Vzhľadom na uvedené skutočnosti mám za to, že podmienečné zastavenie trestného stíhania splnilo svoj účel, obvinený počas plynutia skúšobnej doby viedol riadny život a nedopustil sa závažného protiprávneho konania. Zabezpečené podklady sú dostačujúce na vydanie rozhodnutia o osvedčení sa obvineného v skúšobnej dobe podmienečného zastavenia trestného stíhania. 
Poučenie:
Proti tomuto uzneseniu je prípustná sťažnosť, ktorú možno podať orgánu, ktorý rozhodnutie vydal, do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Štefan Lesňák
prokurátor